b'\n_START_ARTICLE_\nExternal Stowage Platform\n_START_PARAGRAPH_\nExternal Stowage Platform jeb ESP (no ang\xc4\xbcu:   "\xc4\x81r\xc4\x93j\xc4\x81 kravas platforma") ir ASV uz\xc5\x86\xc4\x93muma Spacehab, Inc. izgatavoti tr\xc4\xabs Starptautisk\xc4\x81s kosmisk\xc4\x81s stacijas komponenti. Uz t\xc4\x81m tiek novietotas rezerves da\xc4\xbcas (Orbital Replacement Units jeb ORU), kas nepiecie\xc5\xa1amas stacijas remontam. Platforma ir nehermetiz\xc4\x93ta va\xc4\xbc\xc4\x93ja palete, bet tai ir nepiecie\xc5\xa1ams pievad\xc4\xabt elektroener\xc4\xa3iju sild\xc4\xabt\xc4\x81jiem, lai uztur\xc4\x93tu nepiecie\xc5\xa1amo temperat\xc5\xabru da\xc5\xbe\xc4\x81m iek\xc4\x81rt\xc4\x81m. ORU pie ESP piestiprina ar \xc4\xabpa\xc5\xa1iem meh\xc4\x81nismiem Flight Releasable Attachment Mechanisms (FRAM). Par platformas strukt\xc5\xabras pamatu ir \xc5\x86emts Integrated Cargo Carrier (ICC), kas s\xc4\x81kotn\xc4\x93ji tika projekt\xc4\x93ts Space Shuttle. _NEWLINE_ESP ir apg\xc4\x81d\xc4\x81ta ar rokturiem, tro\xc5\xa1u piesl\xc4\x93guma viet\xc4\x81m un k\xc4\x81ju palikt\xc5\x86iem, lai kosmonauti dro\xc5\xa1i var\xc4\x93tu darboties ar uz platformas novietotaj\xc4\x81m rezerves da\xc4\xbc\xc4\x81m. ESP-3 bija pirmais liel\xc4\x81kais stacijas elements, kas uzst\xc4\x81d\xc4\xabts piln\xc4\xabb\xc4\x81 ar t\xc4\x81lvad\xc4\xabbu, ar manipulatoriem, bez kosmonautu pal\xc4\xabdz\xc4\xabbas, izejot kosmos\xc4\x81.'